
Татарстанның Студентлар лигасы аша берничә вуз студентларына Универсиада авылындагы торакларга урнашу мөмкинлеге карала. Бүген бу хакта ТР Министрлар Кабинетында узган матбугат очрашуында Универсиада дирекциясе генераль директоры киңәшчесе Лариса Сулима хәбәр итте.

Бүген Татарстанның Югары Ослан муниципаль район Советының чираттан тыш 15 нче утырышында Югары Ослан районы депутатлары тарафыннан Югары Ослан районы башлыгы Александр Тимофеевның вәкаләтләрен вакытыннан алда туктату турында карар кабул ителде.


Бүген ТР Президенты Рөстәм Миңнеханов Runa Capital инвестицияләр фондының өлкән партнеры Сергей Белоусов белән очрашты. Очрашу ТР Хөкүмәт йортында узды. Очрашуда шулай ук ТР мәгълүматлаштыру һәм элемтә министры Николай Никифоров, ТР Президенты ярдәмчесе Анатолий Краснов һәм башка затлар да катнашты.

Очрашуда сүз Татарстанда IT өлкәсенең алга таба үсеше турында барды. Татарстанның икътисад үсешенең төп нокталарының берсе итеп мәгълүмати технологияләр өлкәсен сайлавына басым ясалды.

Бүген Зөя утрау-шәһәрчегендә сәяси репрессия корбаннары истәлегенә һәйкәл һәм XX гасырда Зөя төрмәләре тоткыннарына багышланган күргәзмә ачылды. Тантаналы чарада Татарстан Республикасы Президенты Рөстәм Миңнеханов, ТР Тарих һзм мәдәният һәйкәлләрен торгызу буенча республика фонды попечительлек советы рәисе Минтимер Шәймиев катнашты.

Казанда яңа йортларны борынгы биналар стилендә төзергә һәм яңа төзелгән биналар турында шәһәрлеләрнең фикерен сораштырырга кирәк, дип белдерде бүген Татарстан Президенты Рөстәм Миңнеханов республика башкаласының тарихи үзәге буенча җәяүле экскурсиядә. Экскурсияне ТР Президенты ярдәмчесе Олеся Балтусова үткәрде.

ТР җитәкчелегенең төп бурычы – социаль-сәяси тотрыклылыкны, милләтара һәм конфессияара килешүне һәм Татарстанны халыкара аренада танылуын саклау. Бу хакта бүген Татарстан Президенты Рөстәм Миңнеханов Уруссуда ТР Ютазы районы активы белән очрашуда белдерде.

Бүген Татарстан Премьер-министры Илдар Халиков ТР Кукмара һәм Балтач районарына эш сәфәре кылды. Республика Хөкүмәте Рәисе районнарда республика программаларын гамәлгә кую барышы белән танышты.
Рәсми Татарстан